
UPUTSTVO ZA PRAĆENJE PROVEDBE PROJEKATA I EVALUACIJU


I. UVOD
Ovim Uputstvom uspostavlja se jedinstven okvir za praćenje provedbe i evaluaciju projekata i programa  koji se finansiraju ili sufinansiraju iz budžeta [naziv JLS], i to za: neprofitne organizacije, javne ustanove, privredne subjekte i druga pravna lica, u zavisnosti od oblasti javnog poziva.
Praćenje i evaluacija provode se radi osiguranja zakonitog, namjenskog, ekonomičnog, efikasnog i transparentnog korištenja budžetskih sredstava, kao i radi verifikacije ostvarenja planiranih ciljeva, indikatora i rezultata projekata.

Uputstvo je usklađeno sa Federalnim smjernicama o minimalnim standardima dodjele budžetskih sredstava putem transfera i subvencija („Službene novine FBiH“, br. 37/24).

II. ORGANIZACIJA I NADLEŽNOSTI[footnoteRef:2] [2: ] 

Praćenje provedbe projekata vrši [Komisija za praćenje i evaluaciju / nadležna Služba][footnoteRef:3] (u daljem tekstu: Tijelo za praćenje), koje ne može uključivati lica koja su učestvovala u postupku dodjele sredstava. [3:  Uskladiti sa praksom i mogućnostima JLS] 

Tijelo za praćenje je nadležno za operativno provođenje monitoringa, uključujući:
· izradu kriterija rizičnosti, 
· izradu godišnjeg plana praćenja i terenskih kontrola, 
· analizu programskih i finansijskih izvještaja, 
· provođenje terenskih kontrola, 
· procjenu usklađenosti sa ugovorom, 
· identifikaciju rizika i odstupanja,
· predlaganje korektivnih mjera, 
· vođenje kontrolnog dosjea,  
· izradu zapisnika, 
· izradu izvještaja o radu  i 
· zapisnika o evaluaciji.
Tijelo za praćenje ima najmanje tri člana, a može ih imati i više. Za provođenje svake pojedinačne terenske kontrole, iz reda članova Tijela formira se Tim za praćenje. Tim za svaku kontrolu sastoji se od najmanje tri člana, pri čemu najmanje jedan član posjeduje programske, a najmanje jedan (drugi) član posjeduje finansijske kompetencije.

Konačnu odluku o mjerama koje proizlaze iz zapisnika i/ili izvještaja o provedenoj terenskoj kontroli Tima za praćenje, uključujući odobravanje isplata, korektivne mjere i postupanje u slučaju nepravilnosti, donosi nadležni rukovodilac [načelnik/gradonačelnik/nadležna služba].
III. SISTEM PRAĆENJA PROVEDBE
Praćenje se provodi kao kontinuiran proces kroz prethodnu, tekuću i završnu kontrolu.
Prethodna kontrola podrazumijeva provjeru ispunjenosti uslova za početak realizacije projekta, uključujući ugovor, plan aktivnosti, budžet i definisane indikatore.
Tekuće praćenje provodi se tokom realizacije kroz analizu izvještaja korisnika, komunikaciju, kontrolu dokumentacije i terenske kontrole.
Završna kontrola provodi se po okončanju projekta radi potvrde ostvarenih rezultata i namjenskog utroška sredstava.
Praćenje obuhvata opisni  (programski)  i finansijski aspekt, te terensku kontrolu.
Opisno (programsko) praćenje odnosi se na realizaciju aktivnosti, indikatora, rezultata i rokova.
Finansijsko praćenje odnosi se na usklađenost troškova sa odobrenim budžetom, prihvatljivost troškova i vjerodostojnost finansijske dokumentacije.
Terenska kontrola predstavlja fizičku verifikaciju realizacije projekta i usklađenosti stvarnog stanja sa izvještajima korisnika.
Sastavni dio ovog Uputstva je Prilog 1. – Procesni okvir praćenja provedbe i evaluacije projekata, kojim se preciznije definišu faze, nadležnosti, ulazi i izlazi u sistemu praćenja i evaluacije.

IV. PROCJENA RIZIKA I GODIŠNJI PLAN PRAĆENJA I TERENSKIH KONTROLA 
Prije provođenja kontrola, Tijelo za praćenje vrši utvrđivanje kriterija i procjenu rizika koji obavezno obuhvataju vrijednost i trajanje projekta.
Na osnovu procjene rizika izrađuje se Godišnji plan praćenja i terenskih kontrola koji sadrži raspored i dinamiku kontrola, popis projekata i korisnika te ciljeve svake pojedinačne kontrole.
Terenske kontrole  su obavezne za projekte čija vrijednost premašuje 10.000,00 KM i čije trajanje iznosi najmanje 12 mjeseci;  zatim za projekte koji su, na osnovu procjene rizika, razvrstani u visoku rizičnu kategoriju, a  moguće je i za projekte niže vrijednosti, u slučaju sumnje na nepravilnosti ili po potrebi. 

Kod isplate sredstava u tranšama preporučuje se da se, prije svake pojedinačne isplate, izvrši terenska kontrola za projekte za koje je, u skladu s ovim Uputstvom, utvrđena obaveza provođenja terenske kontrole.

Učestalost terenskih kontrola utvrđuje se Godišnjim planom praćenja i terenskih kontrola na osnovu Procjene rizičnosti korisnika/projekta. 

Obrasci Godišnji plan praćenja i terenskih kontrola (Obrazac 1.)  i  Procjena rizičnosti korisnika/projekta (Obrazac 2.)  prilozi su ovog Uputstva.

V. VRSTE IZVJEŠTAJA, DINAMIKA I ROKOVI
Korisnici budžetskih sredstava obavezni su dostavljati periodične i finalne izvještaje u rokovima utvrđenim ugovorom.
Periodični izvještaji podnose se tokom realizacije projekta, a finalni po njegovom okončanju. 

U zavisnosti od dužine trajanja projekta, obavezan je sljedeći broj periodičnih izvještaja:
•	za projekte do 6 mjeseci – najmanje [broj] periodičnih izvještaja;
•	za projekte od 6 do 12 mjeseci – najmanje [broj] periodičnih izvještaja;
•	za projekte duže od 12 mjeseci – najmanje [broj] periodičnih izvještaja.

Obrasci: Finalni opisni izvještaj (Obrazac 3.), Finalni finansijski izvještaj (Obrazac 4.), Periodični opisni izvještaj (Obrazac 5.) i Periodični finansijski izvještaj (Obrazac 6.)   u prilogu su ovog Uputstva.

VI. SADRŽAJ IZVJEŠTAJA
Opisno (programsko) izvještavanje obuhvata pregled realizacije aktivnosti, ostvarenih rezultata, indikatora, rizika, održivosti i vidljivosti, kao i plan za naredni period ili preporuke za unapređenje.
Finansijsko izvještavanje obuhvata pregled utroška sredstava po aktivnostima, ukupni finansijski pregled, odstupanja i izjavu o namjenskom trošenju sredstava.
Uz izvještaj se dostavlja prateća dokumentacija kojom se potvrđuje realizacija aktivnosti i troškova.
VII. POSTUPAK OBRADE IZVJEŠTAJA
Tijelo za praćenje  evidentira svaki pristigli izvještaj u roku od [broj] dana od prijema. 

U roku od [broj] dana od prijema, Tijelo za praćenje vrši:

· formalnu provjeru (potpunost, rokovi, potpisi, pečat); 
· finansijsku provjeru (usklađenost sa budžetom, prihvatljivost troškova, dokumentacija); 
· programsku provjeru (ostvarenje aktivnosti i indikatora, dokazi). 

Korektivne mjere utvrđuju se u skladu sa Tabelom za određivanje mjera (Prilog 2.) 

Po prihvatanju izvještaja, nadležna služba pokreće postupak za doznaku naredne tranše (ako je predviđeno sukcesivno finansiranje). 
O radu Tijela za praćenje vodi se zapisnik, koji sadrži najmanje: datum, vrijeme i mjesto sjednice, prisutnost članova, dnevni red, donesene odluke i rezultate glasanja, izdvojena mišljenja članova, ako postoje, te potpise predsjednika i zapisničara.

Zapisnik obavezno sadrži i poseban dio koji se odnosi na nalaze praćenja, identifikovane rizike i odstupanja, kao i predložene i/ili naložene korektivne mjere, uključujući rokove za njihovo provođenje i odgovorna lica za realizaciju.

Zapisnik se dostavlja nadležnom rukovodiocu  [načelnik/gradonačelnik/nadležna služba] radi donošenja konačne odluke o mjerama, uključujući odobravanje isplata, korektivne mjere i postupanje u slučaju nepravilnosti.

VIII. TERENSKE KONTROLE
Terenske kontrole se provode radi: 

· fizičke verifikacije realizacije projektnih aktivnosti;
· provjere usklađenosti izvještaja korisnika sa stvarnim stanjem;
· identifikacije odstupanja, rizika i uskih grla u provedbi;
· provjere kvaliteta, obima i dinamike realizacije; 
· verifikacije finansijske dokumentacije i namjenskog trošenja sredstava; 
· pružanja podrške korisniku u otklanjanju uočenih nedostataka. 

Terenske kontrole provodi Tim za praćenje. 


O svakoj terenskoj kontroli sačinjava se izvještaj koji sadrži:  nalaze i ocjenu realizacije projekta;  utvrđene rizike i odstupanja; ocjenu finansijske i programske usklađenosti;  preporuke i korektivne mjere.

 Izvještaj predstavlja osnov za dalje odlučivanje i dostavlja se nadležnom rukovodiocu [načelnik/gradonačelnik/nadležna služba] radi donošenja konačne odluke o mjerama, uključujući odobravanje isplata, korektivne mjere i postupanje u slučaju nepravilnosti.

Obrazac Izvještaj o provedenoj terenskoj kontroli (Obrazac 7.) u prilogu je ovog Uputstva. 


IX. EVALUACIJA
Evaluacija se provodi po završetku projekta radi ocjene ukupne uspješnosti, uključujući relevantnost, efikasnost, efektivnost, uticaj i održivost.
Rezultati evaluacije evidentiraju se u Zapisnik o evaluaciji i koriste se za unapređenje planiranja i sistema dodjele sredstava, te izradu izvještaja o provođenju i rezultatima javnog poziva.
Obrazac Zapisnik o evaluaciji  (Obrazac 8.) u prilogu je ovog Uputstva. 


X. NEPRAVILNOSTI I KOREKTIVNE MJERE
U slučaju utvrđenih nepravilnosti ili odstupanja, Tijelo za praćenje predlaže korektivne mjere u skladu sa Tabelom za određivanje mjera (Prilog 2.)

XI. KONTROLNI DOSJE
Za svaki projekat vodi se jedinstveni kontrolni dosje koji sadrži kompletnu dokumentaciju od prijave do zatvaranja projekta i mora osigurati potpuni revizijski trag.

XII. IZVJEŠTAVANJE I UNAPREĐENJE SISTEMA
Tijelo za praćenje jednom godišnje izrađuje finalni  izvještaj o radu, uključujući analizu rezultata, nepravilnosti i preporuke za unapređenje sistema. 

Izvještaj o radu  obavezno sadrži i poseban dio koji se odnosi na nalaze praćenja, identifikovane rizike i odstupanja, kao i predložene i/ili naložene korektivne mjere, uključujući rokove za njihovo provođenje i odgovorna lica za realizaciju.

Izvještaj se dostavlja nadležnom rukovodiocu  [načelnik/gradonačelnik/nadležna služba] radi donošenja konačne odluke.

XIII. ZAVRŠNE ODREDBE
Ovo Uputstvo stupa na snagu danom donošenja i primjenjuje se kao jedinstveni okvir za sve projekte neprofitnih organizacija, javnih ustanova, privrednih subjekata i drugih pravnih lica, u zavisnosti od oblasti javnog poziva, a koji se finansiraju iz budžeta [naziv JLS].



 






